Aino Talvi
Aino Talvi (õieti Aino Pindam, aastani 1928 Aino Müller, aastatel 1928–1938 Aino Oja; 6. veebruar 1909 Tartu – 12. märts 1992 Tallinn) oli eesti näitleja. Aino Talvi alustas kooliteed Eesti Noorsoo Kasvatuse Seltsi Tartu Tütarlaste Gümnaasiumis. Aastal 1921 kolis perekond Mustveesse, kus ta õppis reaalkoolis. Aastal 1922 suri ta ema kopsupõletikku, isa abiellus uuesti ja pöördus Tartusse tagasi. Aino Talvi jätkas õpinguid gümnaasiumis.